Σωματεία Αποστράτων Σ.Α. Κρήτης

ΠΑΡΕΜΒΑΣΗ ΣΤΟ ΠΑΝΕΛΛΗΝΙΟ ΣΥΝΕΔΡΙΟ

 Μουδανιά 6 Απρίλη 2025

ΘΕΜΑ :Πρότυπη δίκη, για επαναφορά των δώρων και επιδόματος αδείας στους συνταξιούχους

Προτείνουμε από την ΠΟΑΣΑ, την πρότυπη δίκη

**Η σταδιακή κατάργηση των επιδομάτων εορτών και αδείας θεσπίστηκε για τους εν ενεργεία υπαλλήλους, με αντανακλαστική συνέπεια και για τους συνταξιούχους, στην αρχή με τα**  άρθρα 1 παρ. 2 και 9, 2 παρ. 1 και 20 παρ. 1 του ν. 3833/2010, με τα οποία επιβλήθηκε αναδρομική μείωση των επιδομάτων εορτών και αδείας κατά 30%. Εν συνεχεία με το άρθρο 38 παρ. 5 του ν. 3986/2011 με το οποίο υπήρξε αποσύνδεση του ύψους των επιδομάτων εορτών και αδείας από το βασικό μισθό, προβλέφθηκε δε για καθένα από τα επιδόματα αυτά ένα πάγιο, ιδιαίτερα μικρό και εκ των προτέρων καθορισμένο ποσό, ενώ θεσπίστηκε μέγιστο όριο συνολικών αποδοχών και όριο ηλικίας για την επιτρεπτή καταβολή τους ειδικά για τους συνταξιούχους. Τέλος δε με το άρθρο πρώτο, του ως άνω ν.4093/2012, υποπαράγρ. ΙΑ- 6 περίπτ. 3, τα επιδόματα και δώρα εορτών Χριστουγέννων και Πάσχα και το επίδομα αδείας, από 01-01-2013, καταργήθηκαν πλήρως .

Ειδικά για τους συνταξιούχους τίθεται ζήτημα ευθείας καταστρατήγησης του δικαιώματος στην περιουσία και της αρχής της ανταποδοτικότητας των εισφορών, καθώς καταβλήθηκαν ειδικές εισφορές για δώρα, επιδόματα αδείας και για δεκαετίες, χωρίς αυτές οι εισφορές να επιστρέψουν στους δικαιούχους τους.

Το Ε. Σ., έσβησε κάθε ελπίδα ,για τα Δώρα των συνταξιούχων του Δημοσίου και των Σωμάτων Ασφαλείας ,με  την **υπ’αριθ. 1389/2021 απόφαση της Ολομέλειάς  του**

**Υπενθυμίζουμε** την:

-με αριθμό  1307/2019 ,της Ολομέλειας  ,η οποία  με Πρόεδρο την κυρία Αικατερίνη Σακελλαροπούλου και σημερινή Πρόεδρο της Δημοκρατίας,  είχε κρίνει **συνταγματική** την κατάργηση των Δώρων των εν ενεργεία δημοσίων υπαλλήλων.

-η ίδια ολομέλεια , με την  2626/2018 του ΣΤ’ Τμήματος του ΣτΕ, είχε κρίνει, την κατάργηση  **Αντισυνταγματική**!!

**Ζητούμε:**

Τα επιδόματα εορτών και αδείας, να χορηγηθούν εκ νέου σε όλους τους κλάδους εργαζομένων και συνταξιούχων στη βάση της λογικής του ν. 1082/1980:

1. Για δημοσιονομικούς λόγους, την έξοδο της χώρας από το καθεστώς ελέγχου κ.λ.π
2. Με λόγους ισότιμης αντιμετώπισης εκ μέρους του κράτους, των εργαζομένων και συνταξιούχων και των παροχών στους συνταξιούχους που πρέπει να εξασφαλίζουν αξιοπρεπή διαβίωση
3. Την ολοένα μειούμενη αγοραστική δύναμη των συνταξιούχων και την χειροτέρευση των παροχών από το Κράτος και γενικά τις καθημερινά δυσμενέστερες συνθήκες διαβίωσης.
4. Το γεγονός ότι  το 80%  του ποσού εκ νέου θα αποδοθεί στο κράτος : φορολογία, φορολογία κλίμακας, έμμεση φορολογία, αλληλεγγύη, κ.λ.π.) και ελάχιστο τμήμα θα αποταμιευθεί.

**ΣΩΜΑΤΕΙΑ ΑΠΟΣΤΡΑΤΩΝ Σ.Α. ΚΡΗΤΗΣ -ΠΡΟΕΔΡΟΙ**

ΧΑΝΙΩΝ : ΜΑΥΡΑΚΗΣ Σπύρος

ΡΕΘΥΜΝΟΥ ΔΕΣΠΟΤΑΚΗΣ Βαγγέλης

ΛΑΣΙΘΙΟΥ : ΚΡΟΥΣΑΝΙΩΤΑΚΗΣ Μανώλης

ΗΡΑΚΛΕΙΟΥ :ΟΥΡΑΝΟΣ Νίκος